**Nekilnojamojo kultūros paveldo vertinimo tarybos (III) 2022-10-24 nuotolinis posėdis**

2022 m. spalio 24 d. 9 val. vyks nuotolinis Kultūros paveldo departamento prie Kultūros ministerijos trečiosios nekilnojamojo kultūros paveldo vertinimo tarybos posėdis.

Planuojama svarstyti:

**1. Nekilnojamojo kultūros paveldo vertinimo tarybos akto projektas dėl Rumšiškių Šv. Arkangelo Mykolo bažnyčios pastatų komplekso (u. k. 970) Kaišiadorių r. sav., Rumšiškių sen., Rumšiškių mstl., Pajūrio g. 2, duomenų Kultūros vertybių registre tikslinimo.**

Statusas – registrinis.

Akto projekto rengėjas – Kultūros paveldo centras.

Svarstymo pagrindas – gautas nekilnojamojo kultūros paveldo vertinimo tarybos akto projektas, parengtas remiantis fotofiksacija, vizualiniais tyrimais, archyvine medžiaga, kuriuo siūloma patikslinti duomenis Kultūros vertybių registre Rumšiškių Šv. Arkangelo Mykolo bažnyčios pastatų komplekso (u. k. 970), sudaryto iš Šv. Arkangelo Mykolo bažnyčios (47484), varpinės (47485) ir suteikti apsaugą naujoms kompleksinėms dalims - Šv. Antano koplyčiai (47486) ir kunigo Jono Žemaičio kapui (47590); nustatyti kompleksui ir kompleksinėms dalims vertingąsias savybes, vertingųjų savybių pobūdžius, nacionalinį reikšmingumo lygmenį, apibrėžti komplekso teritorijos ribas. Apskaitos dokumentacijos parengimas įtrauktas į Kultūros paveldo centro 2022 m. kultūros vertybių apskaitos dokumentų projektų rengimo planą, patvirtintą Kultūros paveldo departamento prie Kultūros ministerijos direktoriaus 2022-01-18 įsakymu Nr. Į-15.

**2. Nekilnojamojo kultūros paveldo vertinimo tarybos akto projektas dėl apsaugos Namui (47644) Kauno m. sav., Kauno m., K. Donelaičio g. 6, suteikimo.**

Akto projekto rengėjas – Kultūros paveldo centras.

Svarstymo pagrindas – gautas nekilnojamojo kultūros paveldo vertinimo tarybos akto projektas, parengtas remiantis fotofiksacija, vizualiniais tyrimais, literatūra ir ikonografine medžiaga, kuriuo siūloma suteikti apsaugą Namui K. Donelaičio g. 6 Kaune (47644), nustatyti vertingąsias savybes, regioninį reikšmingumo lygmenį, architektūrinį ir memorialinį vertingųjų savybių pobūdžius, apibrėžti teritorijos ribas.

**3. Nekilnojamojo kultūros paveldo vertinimo tarybos akto projektas dėl Pastatų komplekso (47369) Kėdainių r. sav, Kėdainių m., Didžioji g. 29, 29A, 31, duomenų Kultūros vertybių registre tikslinimo.**

Statusas – registrinis.

Akto projekto rengėjas – Kultūros paveldo centras.

Svarstymo pagrindas – atsižvelgiant į Kultūros paveldo departamento prie Kultūros ministerijos 2022-01-20 pavedimą, gautas nekilnojamojo kultūros paveldo vertinimo tarybos akto projektas, kuriuo, remiantis Namo (u. k. 2456) esančio Kėdainių r. sav, Kėdainių m., Didžioji g. 29 sklypo inventoriniu planu, siūloma patikslinti duomenis Kultūros vertybių registre suformuojant Pastatų kompleksą (47369), susidedantį iš Namo (u. k. 2456) ir Ūkinio pastato (47370), nustatyti komplekso bei kompleksinių dalių vertingąsias savybes, architektūrinį vertingųjų savybių pobūdį, regioninį reikšmingumo lygmenį, apibrėžti komplekso teritorijos ribas.

**4. Nekilnojamojo kultūros paveldo vertinimo tarybos akto projektas dėl Žydų realinės gimnazijos ir pradinės mokyklos pastatų komplekso (46708) Kauno m. sav., Kauno m., Kęstučio g. 85, Karaliaus Mindaugo pr. 30, duomenų Kultūros vertybių registre tikslinimo.**

Statusas – registrinis (Žydų realinė gimnazija, u. k. 44854)

Akto projekto rengėjas – Kultūros paveldo centras.

Svarstymo pagrindas - gautas nekilnojamojo kultūros paveldo vertinimo tarybos akto projektas, parengtas remiantis vizualiniais tyrimais, fotofiksacija, surinkta archyvine medžiaga, tyrimų ataskaitomis ir publikacijomis bei vadovaujantis Kultūros paveldo departamento prie Kultūros ministerijos trečiosios Nekilnojamojo kultūros paveldo vertinimo tarybos 2021-08-23 posėdžio metu priimtu protokoliniu sprendimu ,,Nesuteikti apsaugos Žydų pradinei mokyklai (44855) kaip pavieniam objektui. Rengti nekilnojamojo kultūros paveldo akto projektą dėl kompleksinio objekto formavimo iš Žydų pradinės mokyklos (44855) ir Žydų realinės gimnazijos (44854)”. Akto projektu siūloma suformuoti Žydų realinės gimnazijos ir pradinės mokyklos pastatų kompleksą (46708), sudarytą iš Žydų realinės gimnazijos (u. k. 44854) Kauno m., Kęstučio g. 85 bei Žydų pradinės mokyklos (44855) Kauno m., Karaliaus Mindaugo pr. 30; suteikti apsaugą kompleksinei daliai Žydų pradinei mokyklai (44855) bei papildyti duomenis Kultūros vertybių registre, nustatant komplekso ir kompleksinių dalių vertingąsias savybes, vertingųjų savybių pobūdžius, regioninį reikšmingumo lygmenį, apibrėžiant komplekso teritorijos ribas.